**Cofnodion o Gyngor Cymuned Llanrug a Chwm y Glo a gynhaliwyd Nos Fawrth 18 o Hydref 2016 an 7.00 yh yn Ysgol Gynradd Cwm y Glo.**

**Presenol**: Y Cynghorwyr Goronwy Hughes (Cadeirydd), Avril Jones (Is-gadeirydd), Meirwen Lloyd, Meryl Green, Philip Roberts, Hefin Jones, Nan Humphreys, Rhian Thomas.

**Ymddiheuriadau:** Y Cynghorwyr Rhys Parry, Alan Pritchard, Delyth Tomos, Richard Robinson, Clifford Williams.

**Clerc**: Meirion Jones

Hefyd yn bresenol fel darpar gynrychiolydd ieuenctid: Miriam Rowlands.

1. **Estynnoidd y Cadeirydd groeso i bawb ac yn enwedig i Miriam i’w chyfarfod cyntaf**
2. **Derbyn Ymddiheuriadau**

Fel a nodir uchod

1. **Datgan buddiant personol**

Rhain i’w cofnodi fel yn berthnasol wrth fynd drwy’r agenda yn unol a’r drefn arferol.

1. **Cadarnhawyd Cofnodion cyfarfod mis Medi yn gywir ac fe’i arwyddwyd gan y Cadeirydd**

1. **Materion yn codi o gyfarfod Medi 2016**

Llawr Maes Chwarae Pwll Moelyn.

Adroddodd y Clerc ei fod wedi bod mewn cysylltiad a cwmni G L Jones ac eu bod wedi ymateb I ymholiadau’r Cyngor y dylai’r llawr barau am 5 mlynedd. Roedd yr aelodau o’r farn mai oddeutu tua 3 i 3 ½ blynedd yn unig mae’r llawr wedi bod lawr ac y dylai’r stwff fod o well safon na’r hyn sydd yno nawr.

**Penderfynwyd:** Y Clerc i gysylltu eto a chwmni G L Jones a’u hysbysu mai dim ond ers tua 3 – 3 ½ blynedd mae’r llawr wedi ei osod ac fe ddisgwylir iddo barhau mwy na huna.

Cais Cynllunio Glyn Rhonwy

Nodwyd gan y Cyng. Hefin Jones oddi tan y ‘Active Travel Wales Act’ fod dyletswydd ar Gynghorau cyn caniatau cais cynllunio i ystyried ffyrdd eraill o drafnidiaeth e.e. llwybr beicio.

**Penderfynwyd:** Y Clerc i gysylltu a Chyngor Gwynedd i holi os oeddynt wedi ystyried hyn, ac i geisio gwneud llwybr beicio ar y ffordd. Adroddodd y Clerc ei fod yn cyfarfod a chlerc Llanddeiniolen a bydd yn trafod hyn gyda hi i wneud sylw am hyn rhwng y ddau Gyngor.

Arwydd Parcio Ystorfa Llanrug

Nodwyd nad oedd yr arwydd wedi ei archebu eto.

**Penderfynwyd**: Ychwanegu rheolau ar y cyfyngau parcio i “rhwng 7y.b. a 7. y nos.

1. **Ceisiadau Cynllunio**
2. **Rhif Cyfeirnod Cais Cynllunio:** C16/1234/23/LL

**Lleoliad y Safle:** Gallt Y Celyn, Llanberis, Gwynedd, LL55 4EH

**Math o Gais:** Llawn - Cynllunio

**Bwriad:** Codi estyniad unllawr ochr

**Statws:** Cais wedi cofrestru

**Penderfynwyd:** Dim gwrthwynebiad

**b) Rhif Cyfeirnod Cais Cynllunio:** C16/1245/23/AC

**Lleoliad y Safle:** Bryn Yr Eryr, Llanrug, Caernarfon, LL554AP

**Math o Gais:** Rhyddhau Amodau

**Bwriad:** Cais i ryddhau amod 4 o ganiatâd cynllunio C16/0593/23/LL (cynllun tirlunio a phlannu coed)

**Statws:** Cais wedi cofrestru

**Penderfynwyd:** Cysylltu a Chyngor Gwynedd i holi pam fod angen dileu’r amod.

1. **Cae Ciosgs teleffon BT**

Adroddwyd fod BT yn bwriadau cau nifer o giosgs oherwydd diffyg yn eu defnydd. Roedd y Cadeirydd wedi paratoi rhestr o giosgs oddi amgylch yr ardal ynghyd a’r nifer o alwadau a wnaethpwyd ohonynt.

Penderfynwyd: Oherwydd cyn lleied o ddefnydd o’r ciosgs, roedd yn ei gwneud ym amhosib i amddiffyn eu cadw, felly nid oedd gwrthwynebiad gan y Cyngor Cymuned i gau’r ciosgs.

1. **Llwybrau Cyhoeddus**

Adroddodd y Cyng. Hefin Jones ei fod wedi derbyn cwyn am gyflwr un o’r llwybrau gan aelod o’r cyhoedd. Aethpwyd ymlaen i drafod cyflwr y llwybrau yn gyffredinol ac eglurodd y Cyng Hefin Jones ei fod wedi siarad a’n torrwr llwybrau parthed rhain. Roedd peth ddryswch arb a lwybrau oedd yn cael eu torri a pha bryd felly awgrymodd y Cyng Hefin Jones ein bod yn cynnal cyfarfod gyda ein torrwr i dderbyn gwybodaeth am y llwybrau.

**Penderfynwyd:**

1. Oherwydd fod llwybrau yn do di fyny yn eitem misol, sefydlu Pwyllgor i ymdrin a’r llwybrau.
2. Sefydlu cyfarfod a’r torrwr llwybrau cyn gynted a phosib.
3. **Cytundeb torri gwair a llwybrau 2017**

Adroddwyd fod y tymor torri gwair y caeau chwarae a llwybrau wedi do di ben am eleni. Ar gyfer blwyddyn nesaf bydd angen mynd allan i dendr er sicrhau fod y Cyngor yn cael y gwerth gorau am arian.

**Penderfynwyd**: Cytuno i fynd allan am dendr ar gyfer 2017 a’r Clerc i baratoi’r dogfennau.

1. **I ystyried polisi grant**

Adroddwyd fod ffurflen ddrafft wedi dderbyn er sylwadau’r aelodau gan y Clerc.

Penderfynnu: Trosglwyddo’r mater i’r Pwyllgor Cyllid ac iddynt hwy ddod a’r arghymellion yn ol i’r Cyngor nesaf.

1. **Cais am Gymorth ariannol – Cynllun Efe**

Adroddwyd fod cais am Gymorth ariannol wedi dod oddiwrth yr uchod

Penderfynwyd: Gohirio gwneud unrhyw benderfyniad hyd nes bydd y polisi grant wedi fabwysiadu (gwel uchod).

1. **Goliau pel droed ar gyfer Nant y Glyn a Pwll Moelyn**

Yng nghyfarfod mis Medi, penderfynnodd y Cyngor bwrcasu goliau newydd i’r caeau uchod. Adroddodd y Clerc ei fod gyda cyfarfod a cynrychiolwr ar ran Tesco sydd yn dosbarthu arian ar gyfer prosiectau cymunedol ac efallai byddai hwy yn gallu helpu.

**Penderfynwyd**: Aros i weld hyd nes bydd canlyniad y cyfarfod gyda cynrychiolwyr Tesco.

1. **Ceisiadau Cynllunio – ymdrin a ceisiadau sydd a dyddiad cau i roi sylwadau cyn cyfarfod o’r Cyngor**

Adroddywd gan y Cyng Phil Roberts, fod achos wedi codi ben yn ddiweddar fod cais Cynllunio wedi do di law ond fod y dyddiad rhoi sylwadau ar y cais cyn dyddiad cyfarfod nesaf o’r Cyngor Cymuned ac fod hyn y nein rhwystro fel Cyngor i leisio barn ar y cais.

**Penderfynwyd**: Sefydlu Pwyllgor Cynllunio ar gyfer ceisiadau cyffelyb a’r Clerc i basio mlaen manylion o’r ceisiadau i aelodau’r pwyllgor. Y canlynol i eistedd ar y pwyllgor; Y Cynghorwyr Phil Roberts, Hefin Jones, Rhys Parry, Avril Jones.

1. **Llythyr gan Mr Steve Morris par ffens cae Nant y Glyn**

Adroddwyd fod cais wedi dderbyn gan yr uchod i ddymwchwel y wal rhwng y ty mae’n adeiladu ar y pen yn Nant y Glyn sydd yn ffinio a’r cae chwarae. Roedd hefyd yn fodlon codi ffens newydd.

Penderfynwyd: Gohirio gwneud penderfyniad er mwyn i aelodau’r Pwyllgor Hamdden gael cyfle i ymweld a’r safle.

1. **Cynhadledd Cysylltiadau a’r Trydydd Sector – Comisiynydd yr Heddlu**

Adroddwyd fod gwahoddiad wedi dderbyn i fynychu’r uchod.

**Penderfynwyd**: Derbyn y wybodaeth

1. **Storio hen ffeiliau a chofnodion y Cyngor Cymuned**

Adroddwyd fod rhain ar hyn o bryd yn nghartref y Clerc ac eu bod wedi eu cadw mewn bocsus. Adroddwyd fod perygl iddynt cael eu dinistrio petai tan ac ern ad uw yn angenrheidiol caddw nifer o’r dogfennau o safbwynt yr ochr gyfreithiol, ond tybir bod nifer o’r dogfennau o ddiddrdeb hanesyddol ac o ddiddordeb lleol.

Penderfynwyd: Y Clerc i geisio am brisiau i weld faint fyddai yn gostio i’w scanio a’i cadw ar ffurf electroneg ac yna gellir eu rhoi ar ein gwefan a cysylltu ac Unllais Cymru i holi beth sydd ganddynt i gynnig. Hefyd mae’n hanfodol fod gan y Cyngor bolisi ar sut mae’n ymdrin a data a’r Clerc i baratoi polisi addas.

1. **Ymgynghoriad National Grid**

Derbynwyd gwybodaeth am y cynllun uchod ynghyd a manylion am sioeau teithiol.

**Penderfynwyd**: Derbyn y wybodaeth a’r Cyng. Meirwen Lloyd i fynychu un o’r cyfarfodydd os yn gallu.

1. **Aelodau Ieuenctid ar y Cyngor Cymuned**

Adroddwyd gan y Clerc fod y Cyngor wedi penderfynu llynedd i wahodd ymestyn gwahoddiad i ddau aelod ieuenctid i eistedd ar y Cyngor Cymuned. Braf oedd croesawu Miriam i’w chyfarfod cyntaf, ac adroddwyd ei bod wedi datgan diddordeb llynedd ond bryd hynny roedd yn rhy ifanc.

**Penderfynwyd:** Croesawyd Miriam i’r cyfarfod a gobeithio y bydd yn ei fwynhau ac y bydd yn gallu rhoi barn yr ifanc i’r Cyngor ac y bydd yn penderfynnu dod i’r cyfarfod nesaf.

1. **Y Fynwent**

Adroddwyd fod y wal sydd yn ffinio ag un o’r caeau wedi disgyn i fewn i’r cae.

**Penderfynwyd**: Edrych ar y sefyllfa a canfod cyfrifoldeb pwy yw trwsio’r wal ac os mai cyfrifoldeb y Cyngor Cymuned.

1. **Adroddiad yr archwiliwr allanol**

Adroddwyd fod y Cyngor wedi derbyn adroddiad archwilio ddi amod.

Yr unig ddau beth meant wedi dwyn i sylw’r Cyngor ar gyfer y dyfodol ydi, dim cytunded ffurfiol gyda’r archwiliwr mewnol yn cadarnhau ei apwyntiad, beth mae’r Cyngor yn ddisgwyl gan yr archwiliwr, beth mae’r archwiliwr yn ddisgwyl gan y Cyngor.

Yn ychwanegol tynwyd sylw i’r ffaith nad oedd cyfarfodydd rheolaidd o’r Pwyllgor Cyllid, ond eglurwyd mae’n debygol fod y gwariant yn cael ei fonitro yn erbyn y gyllideb yn rheolaidd ond fod angen cofnodi hyn.

**Penderfynwyd**; Derbyn yr adroddiad

Daeth y cyfarfod i ben am 21:20

Arwyddwyd:

Cadeirydd: Dyddiad: